**Ministru kabineta rīkojuma projekta**

“Par Jāni Volbertu” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par Jāni Volbertu” mērķis ir nodrošināt Izglītības un zinātnes ministrijas funkciju efektīvu izpildi, valsts sekretāra amatā pārceļot Izglītības un zinātnes ministrijas Augstākās izglītības, zinātnes un inovāciju departamenta nozares ekspertu (RIS3 jomā) un valsts sekretāra pienākumu izpildītāju Jāni Volbertu.  |

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Valsts civildienesta likuma 11. panta trešā daļa un 37. panta pirmā un trešā daļa. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2020. gada 1. novembri Izglītības un zinātnes ministrijā ir vakants valsts sekretāra amats. Lai nodrošinātu labu pārvaldību valsts interesēs un efektīvi izmantotu valsts civildienesta cilvēkresursus, ir pieņemts lēmums par ierēdņa pārcelšanu valsts sekretāra amatā. Izglītības un zinātnes ministrs ir izvērtējis Augstākās izglītības, zinātnes un inovāciju departamenta nozares eksperta (RIS3 jomā) un valsts sekretāra pienākumu izpildītāja profesionālo pieredzi, zināšanas un kompetences un uzskata par lietderīgu viņa pārcelšanu Izglītības un zinātnes ministrijas valsts sekretāra amatā.J.Volbertam ir darba pieredze valsts pārvaldē un vadošā amatā, kā arī teicama izpratne par valsts pārvaldes uzbūvi, darbības pamatprincipiem, administratīvo procesu un budžeta plānošanu. J.Volbertam piemīt teicamas sadarbības un komunikācijas prasmes. J.Volbertam ir pieredze dažādu stratēģisko jautājumu plānošanā un īstenošanā, plaša spektra problēmjautājumu risināšanā. Ņemot vērā J.Volberta atbilstību valsts sekretāra amata prasībām un to, ka Jānim Volbertam ir izsniegta Satversmes aizsardzības biroja pirmās kategorijas atļauja pieejai sevišķi slepeniem valsts noslēpuma objektiem Nr. S120200016 (derīga līdz 11.11.2025.), izglītības un zinātnes ministrs izvirza Jāņa Volberta kandidatūras apstiprināšanu pārcelšanai Izglītības un zinātnes ministrijas valsts sekretāra amatā. Atbilstoši Valsts civildienesta likuma 11. panta otrajai daļai, Jānis Volberts ir pārceļams valsts sekretāra amatā uz noteiktu laiku, uz pieciem gadiem.  |
| 3. | Projekta izstrādē iesaistītās institūcijas un publiskas personas kapitālsabiedrības institūcijas  | Izglītības un zinātnes ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Izglītības un zinātnes ministre I.Šuplinska